અા અંગે મેમ્બર્સ ફ્રીડમ પેનલના સભ્ય અને ઉમેદવાર શૈશવ શાહે જણાવ્યું હતું કે એક ડિબેટમાં સત્તાધારી પેનલના સભ્ય દ્વારા ફ્રીડમ પેનલને ગિરીશ દાણીની પેનલ ગણાવવામાં અાવી રહી છે, જે બાબત હકીકતમાં સત્યથી વેગળી છે. તે સાબિત કરવા માટે અમે સોશિયલ મીડિયાનો ઉપયોગ કર્યો છે. જ્યારે મેમ્બર્સ પાવર્સ પેનલના સભ્ય અને કર્ણાવતી ક્લબના પ્રમુખ એન.જી. પટેલે મેમ્બર્સ ફ્રીડમ પેનલના સોશિયલ મીડિયા પરના પ્રચારને અયોગ્ય ગણાવીને જણાવ્યું હતું કે વર્ષ 2010 અને 2015માં રાજપથ ક્લબની ચૂંટણીમાં તેની સામે લડ્યા હતા. જ્યારે અમારા ચાર સભ્યને દાણીની સાથે જોડવામાં અાવી રહ્યા છે. પરંતુ તે સમયે અાઠ સભ્યની ચૂંટણીમાં ભારે ક્શ્મકશ થઇ હતી. જેના કારણ સમાધાનના ભાગરૂપે બંને પેનલમાંથી ચાર ચાર સભ્યને લેવાનું નક્કી થયું હતું. જેના ભાગરૂપે હું (એન.જી. પટેલ) અજય ઠક્કર, પ્રવીણ પટેલ (પાર્ક મસાલા) અને હસમુખ પટેલ તેમજ દાણી પેનલના ચાર સભ્યનું નોમિનેશન કરવામાં અાવ્યું હતું.